cyanic-selkie/wikianc huggingface dataset:
สถาบันวิจัยวลัยรุกขเวช มหาวิทยาลัยมหาสารคาม
พิพิธภัณฑ์บ้านอีสาน
พิพิธภัณฑ์บ้านอีสาน สถาบันวิจัยวลัยรุกขเวช มหาวิทยาลัยมหาสารคาม ตั้งอยู่บริเวณใกล้กับพระบรมธาตุนาดูน อ.นาดูน จ.มหาสารคาม โดยจะอยู่ทางซ้ายมือของถนนทางเข้าก่อนถึงพระบรมธาตุนาดูน เปิดให้เข้าชมทุกวัน เข้าชมฟรี ตั้งแต่เวลา 08.00 - 16.30 น. ติดต่อสอบถามเพิ่มเติมได้ที่ สถานีปฏิบัติการนาดูน สถาบันวิจัยวลัยรุกขเวช มหาวิทยาลัยมหาสารคาม และ สถาบันวิจัยวลัยรุกขเวช มหาวิทยาลัยมหาสารคาม
ลานมอส
ลานมอส อีกหนึ่งจุดน่าสนใจในบริเวณของพิพิธภัณฑ์บ้านอีสาน สถาบันวิจัยวลัยรุกขเวช มหาวิทยาลัยมหาสารคาม นั่นก็คือลานมอสที่ขึ้นบนอิฐปูพื้น เป็นมอสที่เกิดขึ้นเองตามธรรมชาติจากปัจจัยที่เหมาะสมทั้งความชื้นและสภาพแสงที่พอเหมาะ แต่ลานมอสนี้จะมีให้ชมความงามเฉพาะช่วงหน้าฝนเท่านั้น โดยลานมอสจะอยู่ใต้ร่มไม้บริเวณทางเข้าชมด้านข้างของพิพิธภัณฑ์บ้านอีสาน มีพื้นที่ไม่กว้างมากนัก แต่ถ้าเลือกมุมดีๆก็ถ่ายรูปออกมาได้สวยงามเช่นกัน
ผู้อำนวยการสถาบันวิจัย
รายนามผู้อำนวยการสถาบันวิจัยวลัยรุกขเวช มหาวิทยาลัยมหาสารคาม ตั้งแต่ก่อตั้งจนถึงปัจจุบันมีดังนี้ (เท่าที่มีการบันทึก)
หมายเหตุ คำนำหน้านาม เป็นคำนำหน้านามตามตำแหน่งทางวิชาการในขณะนั้น
ธนาคารกรุงเทพฯ พาณิชย์การ
ธนาคารกรุงเทพฯ พาณิชย์การ จำกัด (มหาชน) (Bangkok Bank of Commerce Public Company Limited ชื่อย่อ: BBC) เป็นธนาคารในอดีต ก่อตั้งเมื่อวันที่ 18 พฤศจิกายน พ.ศ. 2487 โดยผู้บริหารธนาคารกรุงเทพฯ พาณิชย์การ ได้ยุติการประกอบธุรกิจธนาคารพาณิชย์เมื่อวันที่ 17 สิงหาคม พ.ศ. 2541 โดยมีการโอนกิจการของธนาคารฯ ไปยัง ธนาคารกรุงไทย เฉพาะสินทรัพย์และเงินฝากของลูกค้าที่มีคุณภาพดี และบริษัทบริหารสินทรัพย์ เฉพาะสินทรัพย์และลูกหนี้ที่มีความด้อยคุณภาพ (หมายถึง บริษัท บริหารสินทรัพย์ กรุงเทพพาณิชย์ จำกัด (มหาชน) ก่อตั้งขึ้นเมื่อวันที่ 7 มกราคม พ.ศ. 2542) ซึ่งทำให้ธนาคารฯ แปลงสภาพเป็นบริษัทลูกหนี้ ภายใต้ชื่อ บริษัท กรุงเทพฯพาณิชย์การ จำกัด (มหาชน) แต่ในที่สุดก็ปิดกิจการลงเมื่อวันที่ 23 มกราคม พ.ศ. 2546 เนื่องจากศาลล้มละลายกลาง มีคำสั่งให้ล้มละลาย อนึ่ง วันที่ 22 พฤศจิกายน พ.ศ. 2542 ธนาคารแห่งประเทศไทยได้ยึดใบอนุญาตประกอบกิจการธนาคารพาณิชย์ ของธนาคารฯ ด้วยสาเหตุจากการมีหนี้ไม่ก่อให้เกิดรายได้จำนวนมาก ซึ่งปัญหาการเงินและสืบเนื่องมาถึงปิดตัวของธนาคารกรุงเทพฯ พาณิชย์การนั้น เป็นสาเหตุหนึ่งที่ทำให้เกิดวิกฤตการณ์การเงินในเอเชีย พ.ศ. 2540
หลุยส์ เจ้าชายนโปเลียน
นโปเลียนที่ 6 ผู้อ้างสิทธิ์ในราชบัลลังก์ฝรั่งเศสองค์ที่ 3 ทรงขึ้นเป็นผู้อ้างสิทธิ์ในราชบัลลังก์ฝรั่งเศสสืบต่อจาก นโปเลียนที่ 5 วิคเตอร์ ที่สิ้นพระชนม์ไปในปี ค.ศ. 1926 โดยทรงได้รับการสนับสนุน จากพวกโบนาปาร์ตนิยม ทรงดำรงตำแหน่งตั้งแต่ปี ค.ศ. 1926 ขณะพระชนม์เพียง 12 พรรษาเท่านั้น ก่อนที่จะสิ้นพระชนม์ที่ เมืองเพรนจินส์ ประเทศสวิตเซอร์แลนด์ ในปี ค.ศ. 1997 ขณะพระชนม์ได้ 83 พรรษา 1862 1926
กระทรวงในประเทศพม่า
ปัจจุบันประเทศพม่ามีกระทรวงหลักและหน่วยงานเทียบเท่ากระทรวง 24 หน่วยงานดังนี้
ทางหลวงแผ่นดินหมายเลข 349
ทางหลวงแผ่นดินหมายเลข 349 สายพนัสนิคม - หนองชาก หรือ ถนนจารุวร เป็นทางหลวงแผ่นดินในจังหวัดชลบุรีแบบสามช่องจราจรสวนทาง มีจุดเริ่มต้นจากสี่แยกไฟแดงพนัสนิคม ในตำบลพนัสนิคม อำเภอพนัสนิคม จังหวัดชลบุรี จนถึงทางหลวงแผ่นดินหมายเลข 344 ในตำบลหนองชาก อำเภอบ้านบึง จังหวัดชลบุรี ผ่านตำบลพนัสนิคม ตำบลนามะตูม ตำบลทุ่งขวาง ตำบลหมอนนาง ในอำเภอพนัสนิคม และตำบลหนองอิรุณ ตำบลหนองชาก ในอำเภอบ้านบึง มีระยะทางรวม 17.484 กิโลเมตร เป็นเส้นทางในความรับผิดชอบของแขวงทางหลวงชลบุรีที่ 1
พระปรางค์วัดอรุณราชวรารามราชวรมหาวิหาร
พระปรางค์วัดอรุณราชวรารามราชวรมหาวิหาร หรือเรียกสั้น ๆ ว่า พระปรางค์วัดอรุณฯ เป็นพระปรางค์สถาปัตยกรรมไทย ขนาดใหญ่ ประกอบด้วยปรางค์ประธานและปรางค์รองอีก 4 ปรางค์ ตั้งอยู่ที่ วัดอรุณราชวรารามราชวรมหาวิหาร แขวงวัดอรุณ เขตบางกอกใหญ่ กรุงเทพมหานคร ตัวพระปรางค์ปัจจุบันนี้มิใช่พระปรางค์เดิม ที่สร้างขึ้นราวสมัยกรุงศรีอยุธยา ที่มีความสูงเพียง 16 เมตร โดยปรางค์ปัจจุบันนี้ถูกสร้างขึ้นแทน ในสมัยพระบาทสมเด็จพระพุทธเลิศหล้านภาลัย ในปี พ.ศ. 2363 แต่ก็ได้แค่รื้อพระปรางค์องค์เดิม และขุดดินวางราก ก็เสด็จสวรรคตเสียก่อน ต่อมาพระบาทสมเด็จพระนั่งเกล้าเจ้าอยู่หัว ก็ได้ทรงมีพระราชดำริให้ดำเนินการสร้างต่อ โดยพระองค์เสด็จมาวางศิลาฤกษ์เมื่อวันที่ 2 กันยายน พ.ศ. 2385 จนแล้วเสร็จเมื่อปี พ.ศ. 2394 ใช้เวลารวมกว่า 9 ปี
พระปรางค์วัดอรุณฯ ได้รับการบูรณะเสมอมา จนกระทั่งในรัชสมัยพระบาทสมเด็จพระจุลจอมเกล้าเจ้าอยู่หัว ได้ทำการบูรณะพระปรางค์ครั้งใหญ่ ซึ่งก็คือแบบที่เห็นในปัจจุบัน องค์พระปรางก่ออิฐถือปูน ประดับด้วยชิ้นเปลือกหอย กระเบื้องเคลือบ จานชามเบญจรงค์สีต่าง เป็นลายดอกไม้ ใบไม้ และลายอื่น ๆ ซึ่งส่วนใหญ่มาจากประเทศจีน เป็นจำนวนมหาศาล นอกจากนี้ยังมีการประดับตกแต่งด้วย กินนร กินรี ยักษ์ เทวดา และพญาครุฑ ส่วนยอดบนสุดของพระปรางค์ติดตั้งยอดนภศูล
พระปรางค์วัดอรุณฯ มีความสูงจากฐานถึงยอด 81.85 เมตร ทำให้กลายเป็นสิ่งก่อสร้างที่สูงที่สุดในกรุงเทพมาอย่างช้านาน รวมถึงเป็นพระปรางค์ที่สูงที่สุดในประเทศไทยและของโลกอีกด้วย พระปรางค์วัดอรุณยังเป็นหนึ่งในสัญลักษณ์การท่องเที่ยวของประเทศไทย ทั้งการเป็นภาพตราสัญลักษณ์การท่องเที่ยวแห่งประเทศไทย และยังได้รับการจัดอันดับให้เป็นหนึ่งในสิบสถานที่ทางพุทธศาสนาที่มีชื่อเสียงที่สุด จากทัวร์โอเปียอีกด้วย
สถาปัตยกรรม
พระปรางค์วัดอรุณฯ ประกอบด้วย 3 ส่วนหลัก ๆ ได้แก่ ฐาน เรือนธาตุ และเรือนยอด มีสัณฐานดุจเขาพระสุเมรุ ด้วยความกว้างราว 234 เมตร ส่วนตัวเรือนฐานทำการย่อมุมลง และเรือนยอดที่ซ้อนกันเป็นชั้น ๆ ขึ้นไป ในแต่ละชั้นมีช่องรูปกินนรและกินรี เชิงบาตรเหนือช่องมีรูปมารแบกกระบี่แบกสลับกัน เหนือขึ้นไปเป็นซุ้มคูหารูปพระพายทรงม้า เหนือขึ้นไปเป็นยอดปรางค์มีรูปครุฑยุดนาคและเทพนมอยู่เหนือซุ้มคูหา ส่วนยอดปรางค์เป็นนภศูลปิดทอง
กลุ่มพระปรางค์ประกอบด้วยของปรางค์ประธานซึ่งมีความสูง 67 เมตร และปรางค์ทิศจำนวน 4 ปรางค์ เป็นปรางค์องค์เล็กก่ออิฐถือปูนประดับกระจกเคลือบสีแบบเดียวกับพระปรางค์องค์ใหญ่ ปรางค์ทิศตั้งอยู่มุมทักษิณชั้นล่างของปรางค์องค์ใหญ่ทางทิศตะวันออกเฉียงเหนือ ตะวันออกเฉียงใต้ ตะวันตกเฉียงเหนือ ตะวันตกเฉียงใต้ ทิศละองค์
กิจกรรมพิเศษ
วันพุธที่ 17 มีนาคม 2564 เวลา 19.00 น. พระปรางค์วัดอรุณราชวรารามราชวรมหาวิหาร ได้ร่วมกับอาคารสำคัญหลายแห่งทั่วโลก ฉายแสงไฟสีเขียวเพื่อร่วมโครงการ Global Greening Programme 2021 เพื่อเฉลิมฉลองวันชาติสาธารณรัฐไอร์แลนด์ (St. Patrick’s Day)
ลินเนิร์ด สกินเนิร์ด
ลินเนิร์ด สกินเนิร์ด (Lynyrd Skynyrd) เป็นวงร็อกสัญชาติอเมริกันจาก แจ็กสันวิลล์, ฟลอริดา, สหรัฐอเมริกา ก่อตั้งขึ้นในปี 1964 วงได้รับความนิยมอย่างกว้างขวางในฐานะศิลปินแนวเพลงเซาเทิร์นร็อกโดยเฉพาะในช่วงยุค 70 โดยมีซิงเกิลฮิตที่เป็นที่รู้จักหลายซิงเกิลอาทิเช่น "Sweet Home Alabama" และ "Free Bird" วงได้ออกสตูดิโออัลบั้มมาทั้งหมด 14 อัลบั้ม โดยในช่วงแรกก่อนวงจะแตกได้ออกสตูดิโออัลบั้มมาทั้งหมด 5 อัลบั้ม อัลบั้มแสดงสด 6 อัลบั้ม และอัลบั้มรวมเพลง 23 อัลบั้ม
นอกจากนี้จากซิงเกิล "Free Bird" ซึ่งเป็นซิงเกิลที่โด่งดังจากการบรรเลงโซโล่ยาวปิดท้าย ในลักษณะฮาร์ดร็อก จนต่อมาประวิทย์ พงษ์ธนานิกร นักดนตรีชาวไทยก็ได้นำชื่อไปตั้งเป็นวงฟรีเบิร์ดส ซึ่งในเวลาต่อมาก็โด่งดังในยุค 80
ในช่วงที่สกินเนิร์ดกำลังเป็นที่นิยมอย่างขีดสุด ก็ได้เกิดอุบัติเหตุเครื่องบินตกปี 1977 ทำให้สมาชิกถึง 3 คนเสียชีวิตประกอบด้วย ร้องนำ รอนนี ฟาน แซนต์ มือกีตาร์/ร้อง สตีฟ เกนเนส และนักร้องประกอบ แคสซี เกนเน เป็นเหตุให้วงต้องแตกออกไปในที่สุด และความที่นิยมที่หายไปอีกด้วย แม้จะมีการรวมวงอีกรอบในปี 1987 ก็ตาม
รายชื่อตัวแทนประเทศลาวในงานประกวดความงามระดับนานาชาติ
รายชื่อตัวแทนประเทศลาวในงานประกวดความงามระดับนานาชาติ (ลาว: ລາຍຊື່ຕົວແທນປະເທດລາວໃນງານປະກວດຄວາມງາມລະດັບນານາຊາດ) มิสยูนิเวิร์ส, มิสเวิลด์, มิสอินเตอร์เนชันแนล, มิสแกรนด์อินเตอร์เนชันแนล, และมิสซูปราเนชันแนล
ลินเนิร์ด สกินเนิร์ด
วงได้รวมอีกครั้งในปี 1987 โดยมีนักร้องนำหลักคือ จอห์นนี ฟาน แซนต์ น้องชายของรอนนี ฟาน แซนต์ และสมาชิกที่สมาชิกรุ่นก่อตั้งที่เหลืออย่าง แกรี รอซซิงตัน นอกจากนี้ก็ได้มือกีตาร์ ริคกี เมดล็อก ที่เคยร่วมแต่งและบันทึกเสียงให้กับวงในช่วงปี 1971 - 1972 ได้กลับมาร่วมในปี 1996 และในเวลาต่อก็ได้มือกลอง ไมเคิล คาร์เทลโลน ที่ทำหน้าที่บันทึกและทัวร์ตั้งแต่ปี 1999 ลินเนิร์ด สกินเนิร์ดได้รับการยกเข้าสู่หอเกียรติยศร็อกแอนด์โรล ในวันที่ 13 มีนาคม 2006 ได้รับการจัดอันดับจากนิตยสารโรลลิงสโตนส์ในหัวข้อ "100 ศิลปินที่ยิ่งใหญ่ที่สุดตลอดกาล" ด้วยอันดับ 95 ในปี 2004
พ.ศ. 2535
พุทธศักราช 2535 ตรงกับปีคริสต์ศักราช 1992 เป็นปีอธิกสุรทินที่วันแรกเป็นวันพุธตามปฏิทินเกรกอเรียน และเป็น
แฮ็นดริก โลเรินตส์
แฮ็นดริก อันโตน โลเรินตส์ (Hendrik Antoon Lorentz; 18 กรกฎาคม ค.ศ. 1853 - 4 กุมภาพันธ์ ค.ศ. 1928) เป็นนักฟิสิกส์ชาวดัตช์ ได้รับรางวัลโนเบลเมื่อปี ค.ศ. 1902 ร่วมกับปีเตอร์ เซมัน จากผลงานการค้นพบและตั้งทฤษฎีเพื่ออธิบายปรากฏการณ์เซมัน นอกจากนั้น เขายังเป็นคนคิดสมการแปลงที่อัลเบิร์ต ไอน์สไตน์ นำไปใช้อธิบายทฤษฎีทางด้านเอกภพและเวลา
18531928
ชอว์น ไรเดอร์
ชอว์น ไรเดอร์ (Shaun Ryder) เป็นนักร้องนำ จากวงแฮปปี้มันเดย์ส์ และมีผลงานการร้องรวมกับวงGorillaz ในเพลง DARE
\หมวดหมู่:นักแสดงชายชาวอังกฤษ
Eleutherostylis
Eleutherostylis เป็นสกุลของพืชดอกที่อยู่ในวงศ์ Malvaceae. มีเพียงสปีชีส์เดียวคือ Eleutherostylis renistipulata Burret เป็นส่วนหนึ่งของเผ่า Grewioideae.
ถิ่นกำเนิดของมันคือ นิวกินี
ที่ปรึกษาอาวุโสประธานาธิบดีสหรัฐ
ที่ปรึกษาอาวุโสประธานาธิบดี(Senior Advisor to the President) เป็นตำแหน่งสำหรับเจ้าหน้าที่ระดับสูงของผู้ช่วยประธานาธิบดีสหรัฐอเมริกา ที่ปรึกษาอาวุโสของทำเนียบขาว เป็นสมาชิกอาวุโสของสำนักงานประธานาธิบดีสหรัฐ เป็นสมาชิกอาวุโสของ Executive Office ของ President ชื่อนี้ใช้อย่างเป็นทางการตั้งแต่ปีพุทธศักราช 2536
ความรับผิดชอบ
เมื่อเวลาผ่านไป บทบาทของที่ปรึกษาอาวุโสมีความรับผิดชอบมากขึ้นดังหน้าที่ในหน่วยงานต่อไปนี้
การบริหารก่อนหน้า
ในการบริหารงานก่อนปีพุทธศักราช 2536 ตำแหน่ง "ที่ปรึกษาอาวุโส" เป็นชื่อที่ใช้เพื่อวัตถุประสงค์อื่น ๆ หลายตัวอย่างของตำแหน่งนี้ยังมีอยู่ทั่วทั้งหน่วยงานบริหารและหน่วยงานที่เป็นอิสระ ตัวอย่างเช่น สำนักงานคณะกรรมการอาหารและยาสหรัฐรวมถึงตำแหน่งที่เรียกว่าที่ปรึกษาอาวุโสด้านวิทยาศาสตร์ กระทรวงมหาดไทยสหรัฐก็มีที่ปรึกษาอาวุโสด้านกิจการอลาสก้าเป็นต้น
กลุ่มภาษามาเลย์อิก
กลุ่มภาษามาเลย์อิก เป็นภาษาที่จัดอยู่ในกลุ่มภาษาซุนดา-ซูลาเวซี มีสมาชิก 25 ภาษา แพร่กระจายในเขตสุมาตราตอนกลางรวมทั้งภาษามลายูและภาษาอินโดนีเซีย, ภาษามีนังกาเบาในสุมาตรากลาง, ภาษาอาเจะฮ์ในอาเจะฮ์, ภาษาจามในเวียดนามและกัมพูชา, ภาษามอแกนในประเทศไทย และภาษาอีบันในบอร์เนียวเหนือ
มะเร็งเม็ดเลือดขาวเรื้อรังชนิดไมอิลอยด์
มะเร็งเม็ดเลือดขาวเรื้อรังชนิดไมอิลอยด์ (Chronic Myelogenous Leukemia; CML) เป็นโรคมะเร็งเม็ดเลือดขาวชนิดหนึ่ง มีลักษณะคือมีการเจริญอย่างไม่มีการควบคุมของ myeloid cells ในไขกระดูกและสะสมอยู่ในกระแสเลือด CML เป็น clonal bone marrow stem cell disorder ซึ่งจะเห็น proliferation ของ granulocyte ที่โตเต็มที่ (neutrophil, eosinophil และ basophil) และเซลล์ต้นกำเนิดของเซลล์เหล่านี้เป็นจำนวนมาก
สาเหตุของ CML ที่แท้จริงยังไม่แน่นอน environmental factor ที่อาจทำให้มีความเสี่ยงในการเกิด CML เพิ่มขึ้น คือ การฉายรังสี ผู้ที่รอดชีวิตจากการทิ้งระเบิดนิวเคลียร์ที่ฮิโรชิมะและนางาซากิ และผู้ป่วยที่เคยได้รับการฉายรังสีเพื่อรักษา ankylosing spondylitis มีอัตราการเกิด CML สูงกว่าคนทั่วไป ประมาณร้อยละ 90 ของผู้ป่วย CML จะพบ Philadelphia chromosome (Ph) ร่วมด้วย ซึ่งถือเป็น hallmark ของ CML
การรักษานั้นแต่เดิมใช้การรักษาโดยใช้เคมีบำบัด interferon และการปลูกถ่ายไขกระดูก ในปัจจุบันมีการค้นพบวิธีการรักษาแบบ targeted therapy ซึ่งใช้รักษาโรค CML ได้เป็นอย่างดีและมีโอกาสหายขาดได้
Chronic phase
ผู้ป่วย CML พบได้ตั้งแต่อายุน้อยกว่า 1 ปี จนถึง 90 ปี แต่ส่วนใหญ่จะมีอายุระหว่าง 14-50 ปี อายุโดยเฉลี่ยของผู้ป่วย CML ในประเทศไทย ประมาณ 36 ปี ซึ่งต่างกับอายุโดยเฉลี่ยของผู้ป่วย CML ในต่างประเทศซึ่งจะอยู่ประมาณ 39-48 ปี ประมาณร้อยละ 89 ของผู้ป่วยไทยมีอายุน้อยกว่า 50 ปี ในขณะที่ร้อยละ 67 ของผู้ป่วยในต่างประเทศมีอายุน้อยกว่า 50 ปี อาการที่ผู้ป่วยมาพบแพทย์ส่วนใหญ่ไม่รุนแรงมาก เช่น อ่อนเพลีย ไม่มีแรง เบื่ออาหาร น้ำหนักลด แน่นท้อง คลำก้อนได้ในท้อง บางรายอาจมีอาการแปลกออกไป เช่น สายตาผิดปกติ vertigo หรือ priapism
ประมาณร้อยละ 80-90 ของผู้ป่วย CML จะมีม้ามโตคลำได้ ขนาดของม้ามขึ้นอยู่กับระยะเวลาของโรค บางรายอาจจะคลำได้ถึง iliac crest สำหรับตับนั้นมักจะโตร่วมด้วยประมาณร้อยละ 50 แต่ขนาดไม่ใหญ่มาก นอกจากในระยะ accelerated phase หรือ blastic phase หรือมีการติดเชื้ออย่างอื่นร่วมด้วย
การตรวจทางห้องปฏิบัติการ
พบว่าผู้ป่วยส่วนใหญ่มีโลหิตจางไม่รุนแรง ประมาณครึ่งหนึ่งของผู้ป่วยจะมี hemoglobin ระหว่าง 8.5-11.9 g/dl แต่จะรุนแรงขึ้นในระยะ accelerated phase และ blastic phase สำหรับจำนวนเม็ดเลือดขาวจะแตกต่างกันไปตามระยะของโรคและขนาดของม้าม ม้ามยิ่งโตมากเท่าไร จำนวนเม็ดเลือดขาวยิ่งสูงมากขึ้น ส่วนใหญ่ของผู้ป่วยที่มาพบแพทย์มักจะมีเม็ดเลือดขาวสูงเกินแสนขึ้นไป ส่วน differential count มักจะมี neutrophil และ band form รวมกันประมาณร้อยละ 50 myelocyte ประมาณร้อยละ 20 ที่เหลือเป็น metamyelocyte promyelocyte และ myeloblast จำนวนไม่มากนัก อาจจะมี eosinophil และ basophil เพิ่มขึ้นได้ บางครั้งพบตัวอ่อนของ eosinophil เช่น eosinophilic myelocyte ร่วมด้วย สำหรับเกล็ดเลือด ประมาณร้อยละ 70 จะมีเกล็ดเลือดอยู่ระหว่าง 150,000-699,000 /mm3 ประมาณร้อยละ 25 มีเกล็ดเลือดสูงกว่า 700,000 /mm3 และอีกร้อยละ 5 มีเกล็ดเลือดต่ำกว่าปกติ ส่วนไขกระดูกจะพบว่ามี hypercellular และมี myeloid hyperplasia มาก megakaryocyte ก็มีจำนวนมากขึ้น แต่เม็ดเลือดแดงตัวอ่อนจะน้อยมาก
ในการวินิจฉัย CML โดยทั่วไปทำได้ไม่ยากนัก เพราะลักษณะทางคลินิคและผลเลือดมักจะบอกได้ชัดเจน คือ ม้ามโต เม็ดเลือดขาวสูงเกินแสน และมีตัวอ่อนในระยะต่างๆ ดังกล่าวแล้ว แต่ในภาวะที่มีม้ามไม่โต หรือเม็ดเลือดขาวสูงไม่มากนัก ต้องแยกจากภาวะอื่น เช่น leukemoid reaction หรือ agnogenic myeloid metaplasia (AMM) ต้องอาศัยการตรวจทางห้องปฏิบัติการเพิ่มเติม คือ leukocyte alkaline phosphatase (LAP) ซึ่งจะต่ำมากใน CML และ Philadelphia (Ph) chromosome t[9;22]ซึ่งพบในผู้ป่วย CML ถึงร้อยละ 90-95 นอกจากนี้จะพบว่าไขกระดูกของผู้ป่วย CML จะมี myeloid proliferation อย่างมาก และมี left shift
การเดินละเมอฆาตกรรม
การเดินละเมอฆาตกรรม เรียกอีกอย่างว่า ฆาตกรรมเดินละเมอ คือ การฆ่าใครสักคนขณะกำลังเดินละเมอ ส่วนมากเหยื่อเป็นคนในครอบครัว และฆาตกรมักอ้างว่าทำการฆาตกรรมขณะอยู่ในสภาวะเดินละเมอ คดีเช่นนี้หายากและมีจำนวนไม่มาก ผู้กล่าวหาหลักถูกต้องสงสัยว่าอาจทำการฆาตกรรมในระหว่างเดินละเมอ ความน่าเชื่อถือของคดีที่ถูกบันทึกไว้ยังเป็นที่ถกเถียงกัน จนถึงพ.ศ. 2548 มีคดีที่ถูกบันทึกไว้ในวรรณกรรมประมาณ 68 คดี
คดีโบเชียร์ส์
จ่า วิลลิส โบเชียร์ส์ (Willis Boshears) เป็นเจ้าหน้าที่ชาวอเมริกันที่เคยทำงานอยู่ที่ฐานในสหราชอาณาจักร เขาสารภาพว่าได้บีบคอผู้หญิงพื้นเมืองที่ชื่อว่า Jean Constable ในเช้าของวันปีใหม่เมื่อพ.ศ. 2504 เขาอ้างว่า เขาแค่นอนหลับไป และตื่นขึ้นมาพบว่าเธอเสียชีวิตด้วยฝีมือของเขา วันต่อมาโบเชียร์ส์นำศพไปทิ้งในซอกเปลี่ยว จากนั้นไม่กี่วันเขาก็ถูกคุมตัวในข้อหาฆาตกรรม ในการตัดสินคดีของเขา เมื่อเดือนกุมภาพันธ์ พ.ศ. 2504 ณ ศาลเอสเซกซ์ เขาพ้นข้อกล่าวหาและถูกตัดสินว่าเขากระทำการฆาตกรรมในขณะที่หลับอยู่ และถูกปล่อยตัว
ฌอเวอแนล มออีซ
ฌอเวอแนล มออีซ (Jovenel Moïse; 26 มิถุนายน พ.ศ. 2511 – 7 กรกฎาคม พ.ศ. 2564) เป็นผู้ประกอบการและนักการเมืองชาวเฮติซึ่งดำรงตำแหน่งประธานาธิบดีเฮติตั้งแต่ พ.ศ. 2560 จนกระทั่งถูกลอบสังหารใน พ.ศ. 2564 ผลอย่างเป็นทางการขั้นสุดท้ายแสดงให้เห็นว่าเขาเป็นผู้ชนะการเลือกตั้งประธานาธิบดีในเดือนพฤศจิกายน พ.ศ. 2559 ใน พ.ศ. 2562 ความไม่สงบทางการเมืองและการเรียกร้องเขาให้ลาออกได้กลายเป็นวิกฤตการณ์
มออีซถูกลอบสังหารในบ้านพักของเขาเมื่อเวลา 01:00 น. ของวันที่ 7 กรกฎาคม พ.ศ. 2564 (ตามเวลาท้องถิ่น) โกลด โฌแซ็ฟ รักษาการนายกรัฐมนตรีเฮติทำหน้าที่รักษาการประธานาธิบดี มาร์ทีน ภรรยาของมออีซก็ถูกยิงและบาดเจ็บจากเหตุโจมตีเช่นกัน
การเดินละเมอฆาตกรรม
คดีปาร์คส์
ในเช้าตรู่ของวันที่ 23 พฤษภาคม พ.ศ. 2530 ปาร์คส์ลุกจากเตียงขณะหลับ จากนั้นขับรถ 23 กิโลเมตรไปที่บ้านของพ่อตามแม่ยายและพังเข้าไป เขาโจมตีพ่อตาที่ชื่อว่า เดนนิส วูดส์ และแทงแม่ยายของเขาจนเสียชีวิต หลังจากนั้น เขายังขับรถไปยังสถานีตำรวจ นอกจากเหตุการณ์บางช่วงเป็นฉากๆ แล้ว สิ่งที่เขาจำความได้มีเพียงว่าเขาอยู่ที่สถานีตำรวจเพื่อขอความช่วยเหลือ โดยบอกว่า "ผมคิดว่าผมพึ่งฆ่าใครสักคน ... มือของผม"
คดีฟาลาเตอร์
สก็อต ฟาลาเตอร์ อาศัยอยู่ในเมืองฟีนิกซ์ รัฐแอริโซนา ถูกกล่าวหาว่าฆ่าภรรยาของเขา ยาร์มิลา โดยการแทงเธอ 44 ครั้งในคืนวันที่ 16 มกราคม พ.ศ. 2550 ผู้เห็นเหตุการณ์กล่าวว่า ฟาลาเตอร์ได้กดหัวของภรรยาลงน้ำอีกด้วย ขณะตกเป็นผู้ต้องหา อัยการอ้างว่าหลังจากฆ่าภรรยาแล้ว ฟาลาเตอร์ทำการเปลี่ยนเสื้อผ้า นำอาวุธใส่กล่องและนำกล่องไปใส่ในถุงขยะพร้อมกับรองเท้าบูทและถุงเท้า จากนั้นนำไปใส่ไว้ในที่ไส้ยางรถสำรองในรถยนต์ของเขา รวมไปถึงทำการซ่อนวัตถุทุกอย่างที่อาจชี้ตัวว่าเขาเป็นฆาตกร การกระทำของฟาลาเตอร์ถูกอัยการมองว่ามี "ความซับซ้อน" มากเกินไปที่จะทำขณะนอนละเมอ ในเดือนมิถุนายน พ.ศ. 2542 สก็อต ฟาลาเตอร์ถูกจับกุมในข้อหาฆาตกรรมและต้องโทษจำคุกตลอดชีวิตโดยไม่มีโอกาสประกันตัว
คดีนิเอโต
แอนโตนิโอ นิเอโต อายุ 58 ปี ชาวเมืองมาลาก ประเทศสเปน ฆ่าภรรยาและแม่ยายโดยใช้ขวานและค้อนเมื่อวันที่ 11 มกราคม พ.ศ. 2544 ลูกสาวของนิเอโตได้รับบาดเจ็บทว่ารอดมาเพราะแกล้งตาย ส่วนลูกชายของเขาปลดอาวุธเขาหลังจากได้รับรอยบาดที่หู นิเอโตอ้างว่าเขาหลับอยู่ขณะโจมตี และฝันว่าเขากำลังป้องกันตัวเองจากเหล่านกกระจอกเทศอันดุร้าย ทว่าลูกๆ เขากลับบอกว่าเขาจำทั้งสองคนได้ และย้ำว่าอย่าเปิดไฟเพราะไม่อยากให้แม่ของเขาซึ่งขณะนั้นได้รับบาดเจ็บอย่างหนักตื่น ในพ.ศ. 2550 นิเอโต (ที่อยู่ระหว่างการรักษาอาการทางจิต) ได้รับคำสั่งให้อยู่ในโรงพยาบาลประสาทเป็นเวลา 10 ปี นอกจากนั้นยังต้องจ่ายเงินจำนวน 171,100 ยูโร ให้กับครอบครัวผู้เสียชีวิต เขายังเสียสิทธิดูแลบุตร และไม่สามารถพูดคุยหรือเข้าใกล้ลูกเกิน 500 เมตร
คดีโลว์
เมื่อวันที่ 30 ตุลาคม พ.ศ. 2547 ร่างของ เอ็ดเวิร์ด โลว์ถูกพบในถนนเมืองแมนเชสเตอร์ ประเทศอังกฤษ ลูกชายของเขา จูลส์สารภาพว่าเขาเป็นคนที่ทำให้พ่อเสียชีวิต ทว่าไม่มีความทรงจำขณะฆ่า เขาได้ใช้คำว่า "ภาวะอัตโนมัติ" (automatism) ในการป้องกันตัว เขาพ้นความผิดเพราะถูกพบว่ามีความผิดปกติทางจิต และถูกสั่งให้ถูกกักตัวไว้ที่โรงพยาบาลตลอดชีวิต  เขาถูกปล่อยตัวออกมาหลังผ่านไปสิบเดือน
คดีจากเดอะบุคออฟลิสท์ส์ 3
ในเดอะบุคออฟลิสท์ 3 มีรายชื่อของ 8 คนที่ถูกบันทึกว่าได้ทำการฆาตกรรมขณะหลับ รวมไปถึงการใช้อาวุธปืน ต่อสู้ หรือทำร้ายเด็กทารก ชื่อของพวกเขาได้แก่ "เอเอฟ" (มีแต่ตัวย่อเท่านั้นที่ถูกบันทึกไว้), วิลลิส โบเชียร์ส์, ไซมอน ฟราเซอร์, Wasyl Gnypiuk, เอสเตอร์ กริกส์, โจ แอน คิเกอร์, โรเบิร์ท เลอดรู, วิลเลี่ยม พอลลาร์ด
คดี"เอเอฟ"
"เอเอฟ" เป็นนายพรานผู้ชอบอาวุธปืน เขาเก็บอาวุธปืนพร้อมกระสุนไว้ในห้องของเขา พ่อของเขาที่มีความสนใจคล้ายกันนอนในห้องติดกัน เช้าตรู่วันหนึ่ง ขณะกำลังหลับเอเอฟได้ยินเสียงชนที่ประตู เขาตะโกนว่า "เจ้าหมา แกต้องการอะไรจากที่นี่" และเอื้อมไปหยิบปืนที่อยู่ใกล้ที่สุดมายิง จากนั้นเขาพบว่าผู้บุกรุกนั้นคือพ่อของเขาเอง
คดีฟราเซอร์
ไซมอน ฟราเซอร์ ชาวเมืองกลาสโกว์ ประเทศสกอตแลนด์ มักฝันว่าสัตว์ป่าบุกบ้านของเขาตอนกลางคืน ครั้งหนึ่งเขาฝันว่าสัตว์ป่าสีขาวเข้ามาหาเขาผ่านทางพื้น เขาจับกุมมันและกดมันไว้กับพื้น จากนั้นเขาตื่นมาและพบว่าเขาฆ่าลูกน้อยทารกของตนเอง มีความเป็นไปได้ว่าเหตุการ์นี้คือ การละเมอฝันผวา (night terror) โดยอาจมีหรือไม่มีการละเมอ (Walker, 1968)
คดี Gnypiuk
เขาถูกตัดสินว่ามีความผิดข้อหาฆาตกรรม และถูกแขวนคอเมื่อวันที่ 27 มกราคม ปีพ.ศ. 2504
คดีกริกส์
เอสเตอร์ กริกส์ ผู้อาศัยอยู่ในเมืองลอนดอน และแม่ของลูกทั้งสามคน ฝันว่าเกิดไฟไหม้ในบ้านของเธอ และตะโกนว่า "ช่วยลูกๆ ของฉันที!" ขณะนอนหลับ เธอโยนลูกของเธอไปบนถนน  มีความเป็นไปได้ว่าเหตุการ์นี้คือ การละเมอฝันผวา (night terror) โดยอาจมีหรือไม่มีการละเมอ (Walker, 1968)
คดีคิเกอร์
โจ แอน คิเกอร์ อยู่ในวัยรุ่น คืนหนึ่งขณะกำลังหลับ เธอถือปืนพกลูกโม่ทั้งสองข้าง และเล็งเพื่อป้องกันครอบครัวของเธอจาก "สัตว์ประหลาด" เธอยิงพี่ชายและพ่อเสียชีวิต จากนั้นถูกตัดสินว่าไม่มีความผิดและพ้นคดี
คดีเลอดรู
ในช่วงปีพ.ศ. 2423 - 2433 โรเบิร์ท เลอดรูตำรวจนักสืบชาวฝรั่งเศสถูกขอให้สืบสวนการฆาตกรรมของแอนเดร มอเน บนชายหาดที่เลออาฟวร์ หลังจากตรวจสอบหลักฐานทั้งกระสุนที่ใช้ฆ่าและรอยเท้า เขาตัดสินว่าเขาเองที่เป็นคนฆ่าขณะยิงขณะกำลังละเมออยู่บนชายหาด เขาเข้ามอบตัวหลังจากนั้น
คดีพอลลาร์ด
วิลเลี่ยม พอลลาร์ด เป็นชาวนาซึ่งเพื่อนบ้านต่างรู้กันดีว่าเขานอนละเมอ เขามักทำฟาร์มและเลี้ยงไก่ขณะหลับ คืนหนึ่งเขาฝันว่าเขากำลังต่อสู้กับคนแปลกหน้า เมื่อภรรยาของเขาตื่นมาจึงพบว่าเขาฆ่าลูกสาวของตนเอง
สาเหตุ
อาการละเมอเดิน และสิ่งผิดปกติอื่นๆ เกิดขึ้นในช่วงหลับธรรมดา (SWS) เกิดจากการที่สมองพยายามที่จะออกจาก SWS และตื่นในทันที ในการนอนแบบปกติ สมองเปลี่ยนจากการนอนหลับจากขั้นที่ 1 หรือ 2 ของการนอน NREM หรือ REM แต่แทบไม่เคยจาก SWS ดังนั้นจึงทำให้สมอง "ค้าง" อยู่ระหว่างสภาวะหลับและตื่น  ในคดีของเคนเนธ ปาร์คส์ ผลการบันทึกคลื่นไฟฟ้าสมองแสดงให้เห็นว่าสมองของเขาพยายามตื่นจาก SWS เป็นจำนวน 10 ถึง 20 ครั้งต่อคืน ทำให้เห็นว่าจำนวนนี้มากกว่าคนธรรมดาที่แทบไม่พบอาการนี้เลย ไม่มีใครแน่ใจว่าทำไมบางคนถึงทำการฆาตกรรมขณะกำลังละเมอ แต่เป็นไปได้ที่ต้องมีสภาวะหลายอย่าง ยกตัวอย่างเช่นในกรณีของเคนเนธ ปาร์คส์ เขาวางแผนจะไปที่บ้านของพ่อตามแม่ยายในวันรุ่งขึ้น นอกจากนี้เขายังเครียดจากปัญหาด้านการเงินและการพนัน รวมไปถึงการที่เขานอนไม่หลับในคืนก่อนหน้าจึงอยู่ในภาวะขาดการนอนหลับ
อ้างอิง
Walker, N, (1968) Crime and Insanity in England Volume One: The Historical Perspective’, Edinburgh: Edinburgh University Press.
เฟรนช์เฮาส์
เฟรนช์เฮาส์ (French house) เป็นแนวดนตรีเฮาส์ที่เกิดขึ้นจากศิลปินฝรั่งเศส ซึ่งเป็นที่นิยมในช่วงปลายทศวรรษที่ 1990 และทศวรรษที่ 2000 ในวงการเพลงแดนซ์ของยุโรปและในรูปแบบแนวยุโรดิสโก้ บางครั้งเฟรนช์เฮาส์มีชื่ออื่นเรียกว่า เฟรนซ์ทัช (French touch) ฟิลเตอร์เฮาส์ (filter house) และ เทกฟังก์ (tekfunk) ดนตรีมีลักษณะที่มักจะใช้ฟิลเตอร์และเฟเซอร์เอฟเฟกต์คู่กับการแซมเพิลเพลงดิสโก้ของอเมริกันหรือยุโรปในปลายยุค 1970 และต้นยุค 1980 (หรือท่อนฮุกได้แรงบันดาลใจจากแซมเพิลดั้งเดิม) ซึ่งเป็นการทับเสียงเพลงดิสโก้ดั้งเดิมไป จังหวะของเพลงส่วนใหญ่มีลักษณะเป็นจังหวะ 4/4 ที่มีช่วงเทมโป 110-130 รอบต่อนาที
ศิลปินเฟรนช์เฮาส์ที่มีชื่อเสียงเช่น Daft Punk, Cassius, The Supermen Lovers, Modjo, Justice และ Etienne de Crecy
ดิฉันไม่ใช่โสเภณี
ดิฉันไม่ใช่โสเภณี เป็นนวนิยาย ประพันธ์โดยผกามาศ ปรีชา มีเรื่องราวเกี่ยวกับผู้หญิงไทยที่เสี่ยงชีวิตไปประเทศเยอรมนี โดยหวังจะแต่งงานกับชาวเยอรมัน เพื่อให้ได้สิทธิ ในการอยู่ในประเทศเยอรมนีต่อ โดยตีแผ่การทำงานของบริษัทจัดหาคู่  รวมถึงชะตากรรมของผู้หญิงต่างแดนหลาย ๆ คน
ดิฉันไม่ใช่โสเภณี ตีพิมพ์เป็นตอน ๆ ในหนังสือพิมพ์ เดลินิวส์ ในฉบับวันอาทิตย์ตั้งแต่ตุลาคม 2531 ถึง พฤศจิกายน 2532 จากนั้นตีพิมพ์รวมเล่มครั้งแรกในเดือนกันยายน 2532 แบ่งเป็น 53 ตอน
บทประพันธ์ได้รับนำมาสร้างเป็นภาพยนตร์ เมื่อปี 2536 กำกับโดยพยุง พยกุล นำแสดงโดย ธิดา ธีรรัตน์, ยุรนันท์ ภมรมนตรี ภาพยนตร์ได้รางวัลพระราชทานพระสุรัสวดี ครั้งที่ 16 ประจำปี พ.ศ. 2535 ในสาขาผู้แสดงนำหญิงยอดเยี่ยม (ธิดา ธีระรัตน์), ผู้กำกับภาพยนตร์ยอดเยี่ยม (พยุง พยกุล) และบทประพันธ์ยอดเยี่ยม (ผกามาศ ปรีชา)
โรงเรียนโนนแดงวิทยาคม
โรงเรียนโนนแดงวิทยาคม เป็นโรงเรียนประจำตำบลโนนแดง อำเภอบรบือ จังหวัดมหาสารคาม เดิมเป็นโรงเรียนสาขาของโรงเรียนบรบือวิทยาคาร ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษามหาสารคาม สำนักงานคณะกรรมการการศึกษาขั้นพื้นฐาน กระทรวงศึกษาธิการ สหวิทยาเขต บรบือ
ประวัติโรงเรียน
โรงเรียนโนนแดงวิทยาคมจัดตั้งขึ้นเมื่อปี พ.ศ. 2534 เป็นสาขาของโรงเรียนบรบือวิทยาคาร มีนายสนิท แนบกลาง เป็นผู้ประสานงาน ครั้งแรกเปิดทำการสอนที่อาคารเอนกประสงค์ โรงเรียนบ้านโนนแดงซึ่งได้รับความอนุเคราะห์จากอาจารย์ใหญ่โรงเรียนบ้านโนนแดง ในขณะนั้นคือ อาจารย์มโน ตัลวัน
ในปี พ.ศ. 2535 นายสนิท แนบกลาง พร้อมด้วยคณะกรรมการหมู่บ้าน และคณะกรรมการสถานศึกษาได้ยื่นเรื่องขอที่ดินบริเวณโคกยาวจากสภาตำบลโนนแดงเพื่อก่อสร้างอาคารเรียนชั่วคราว เป็นเนื้อที่ 50 ไร่ ก่อสร้างอาคารเรียนชั่วคราวขึ้นที่โคกยาว
ต่อมาวันที่ 18 กุมภาพันธ์ พ.ศ. 2536 โรงเรียนได้รับอนุมัติจัดตั้งเป็นโรงเรียนมัธยมศึกษาประจำตำบลโนนแดง สังกัดกรมสามัญศึกษา และได้รับงบประมาณในการก่อสร้างอาคารเรียนแบบเบ็ดเสร็จ ก, ข , ค จำนวน 1 ชุด
ปัจจุบันโรงเรียนโนนแดงวิทยาคมเป็นโรงเรียนมัธยมศึกษาขนาดเล็กให้บริการการศึกษาในระดับมัธยมศึกษาปีที่ 1-6
หลักสูตร
โรงเรียนโนนแดงวิทยาคมเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวมแปดกลุ่ม คือ
จักรวาลมาร์เวล
จักรวาลมาร์เวลถูกอธิบายเพิ่มเติมว่ามีอยู่ใน "มัลติเวิร์ส" ซึ่งประกอบด้วยจักรวาลนับพันที่แยกจากกันซึ่งทั้งหมดนี้เป็นผลงานของมาร์เวลคอมิกส์และทั้งหมดนี้ก็คือ "จักรวาลมาร์เวล" ในบริบทนี้ "จักรวาลมาร์เวล" ถูกนำมาใช้เพื่ออ้างถึงจักรวาลหลักที่ต่อเนื่องของมาร์เวล ซึ่งรู้จักกันในชื่อ Earth-616 หรือปัจจุบันเป็น Earth Prime
Dicarpidium
ถิ่นกำเนิดของมันคือ ทางตะวันตกเฉียงเหนือของออสเตรเลีย
สปีชีส์ในสกุล ได้แก่:
เหตุฆาตกรรมเซซีล บล็อก
เซซีล บล็อก (Cécile Bloch) เป็นเด็กหญิงวัย 11 ปี จากเขตเทศบาลที่ 19 ปารีส ประเทศฝรั่งเศส เธอถูกฆาตกรรมโดยเจ้าหน้าที่ตำรวจฟร็องซัว เวรอฟว์ เหตุการณ์นี้เป็นหนึ่งในเหตุฆาตกรรมต่อเนื่องระหว่างปี 1986 ถึง 1994 ที่สร้างความสั่นสะเทือนไปทั่วทั้งนคร
ในช่วงปลายเดือนกันยายน 2021 ฟร็องซัว เวรอฟว์ เจ้าหน้าที่ตำรวจเกษียณอายุ ได้สารภาพไว้ในจดหมายลาตายว่าเป็นผู้ก่อเหตุฆาตกรรมในปี 1986 รวมทั้งเหตุฆาตกรรมอื่น ๆ โดย "ชายหน้าปรุ" (Le Grêlé)  ผลการตรวจดีเอ็นเอที่พบในจุดเกิดเหตุเชื่อมโยงเหตุฆาตกรรมครั้งนี้กับเหตุฆาตกรรมอีกสองครั้งและการข่มขืนอีกหกครั้ง
ชัค เฮเกล
ชาลส์ ทิโมธี เฮเกล (Charles Timothy Hagel) หรือ ชัค เฮเกล (Chuck Hagel) เป็นนักการเมืองชาวอเมริกันซึ่งเคยตำแหน่งรัฐมนตรีว่าการกระทรวงกลาโหมสหรัฐอเมริกาคนที่ 24 ตั้งแต่เดือนกุมภาพันธ์ ค.ศ. 2013–2015 และเป็นสมาชิกวุฒิสภาจากรัฐเนแบรสกา ตั้งแต่ ค.ศ. 1995 ถึง 2009
เมื่อเริ่มดำรงตำแหน่งรัฐมนตรีว่าการกระทรวงกลาโหมในกุมภาพันธ์ ค.ศ. 2013 ต่อจากลีออน พาเนตตาในเดือนพฤษภาคมปีเดียวกัน เขาได้เริ่มเดินทางเยือนหลายประเทศในเอเชียซึ่งในอดีตเคยเป็นฐานที่มั่นทางทหารของสหรัฐอเมริกาในยุคสงครามเย็น นี่เป็นหนึ่งในความพยายามของสหรัฐที่จะเข้าไปมีบทบาทในเอเชียหลังถอนตัวออกมานานนับทศวรรษ
ในเดือนกรกฎาคม 2013 เฮเกลแถลงข่าวผลการดำเนินงานที่ผ่านมาในตำแหน่งรัฐมนตรีว่าการกระทรวงกลาโหมของเขา จากวิกฤติการณ์ร่างกฎหมายว่าด้วยงบประมาณแผ่นใน ค.ศ. 2013 ก่อนหน้านั้น ทำให้เฮเกลเห็นว่าสหรัฐควรประหยัดงบประมาณด้านการทหาร หนึ่งในตัวเลือกที่เขาให้ความสำคัญ คือการลดขนาดของกองเรือบรรทุกเครื่องบินจาก 11 เหลือ 8 กองเรือ เฮเกลยังได้ผลักดันบรรดาเจ้าหน้าที่ระดับสูงของกองกำลังรักษาดินแดน (National Guard) ให้จัดสรรเงินและสิทธิประโยชน์แก่เจ้าหน้าที่ที่มีสถานภาพเป็นคู่ครองรักร่วมเพศ ซึ่งเป็นหน่วยงานที่ขึ้นตรงต่อกระทรวงกลาโหมสหรัฐ
เดือน 8
เดือน 8 คือเดือนที่แปดของปี อาจหมายถึงเดือนสิงหาคมตามปฏิทินเกรกอเรียน หรือเดือนที่แปดตามปฏิทินจันทรคติ และเนื่องจากปฏิทินจันทรคติกำหนดตามดิถีจันทร์ เดือน 8 จึงไม่ตรงกันทุกปีเมื่อเทียบกับปฏิทินสุริยคติแบบเกรกอเรียน แบ่งได้เป็น
ปฏิทินจันทรคติไทย
ตามปฏิทินจันทรคติไทย เดือน 8 มักเริ่มในเดือนมิถุนายนหรือกรกฎาคม มี 30 วัน คือตั้งแต่ขึ้น 1 ค่ำ เดือน 8 ถึงแรม 15 ค่ำ เดือน 8 มีช่วงเวลาดังนี้
หากปีใดมีอธิกมาส จะมีเดือน 8 สองหน เดือน 8 หลัง นิยมเขียนว่า "8-8" มีช่วงเวลาดังนี้
วันสำคัญในเดือนนี้คือวันอาสาฬหบูชา ปกติตรงกับวันขึ้น 15 ค่ำ เดือน 8 ถ้าเป็นปีที่มีอธิกมาส วันอาสาฬหบูชาจะเลื่อนไปเป็นวันขึ้น 15 ค่ำ เดือน 8-8 ถัดจากวันอาสาฬหบูชาตรงกับวันเข้าพรรษา
ปฏิทินจีน
ตามปฏิทินจีน เดือน 8 มักเริ่มในเดือนสิงหาคมหรือกันยายน มีช่วงเวลาดังนี้
Nepenthes adrianii
Nepenthes adrianii ได้ชื่อตามแอดเรียน ยูซูฟ (Adrian Yusuf), ผู้ค้นพบในปี ค.ศ. 2004 เป็นหม้อข้าวหม้อแกงลิง ถิ่นเดียวของจังหวัดชวากลาง นอกจาก Nepenthes gymnamphora และ N. pectinata หรือ N. xiphioides ถ้ามันถูกพิจารณาว่าเป็นคนละชนิดกัน มันสามารถพบได้ที่ความสูงราวๆ 950 เมตร บนต้นไม้อื่นที่สูงประมาณ 15-25 เมตร ในป่าที่มีความชุ่มชื้นสูง
N. adrianii คล้ายกับ N. spathulata หม้อข้าวหม้อแกงลิงถิ่นเดียวของสุมาตรา นักพฤกษศาสตร์บางคนจึงจัดให้เป็นชนิดเดียวกัน
N. adrianii ไม่มีลูกผสมตามธรรมชาติ ไม่มีรูปแบบและความหลากหลายสำหับจำแนก ถึงแม้ว่าประชากรตามธรรมชาติของมันจะต่างกัน
อะสึชิ เนะกิชิ
อะสึชิ เนะกิชิ (根岸淳; Atsushi Negishi) เกิดวันที่ 20 มีนาคม ค.ศ. 1977 ที่จังหวัดไซตะมะ เป็นนักกีฬาขี่ม้าชาวญี่ปุ่น ในโอลิมปิกฤดูร้อน 2012 เขาเข้าแข่งขันในประเภทบุคคลอีเวนติง
สากลวิทยาลัยกัมพูชา
สากลวิทยาลัยกัมพูชา (សាកលវិទ្យាល័យកម្ពុជា, สากลวิทฺยาลัยกมฺพุชา; University of Cambodia: UC) เป็นมหาวิทยาลัยเอกชน ชั้นนำที่ตั้งอยู่บนถนนนอสปริดช์แขวงแสนสุข เขตตีกถลา กรุงพนมเปญ ราชอาณาจักกัมพูชา
ภาพรวม
UC ก่อตั้งขึ้นเมื่อวันที่ 23 มิถุนายน พ.ศ. 2546 โดย Dr. Kao Kim Hourn, รัฐมนตรีช่วยสำนักนายกรัฐมนตรีแห่งราชอาณาจักรกัมพูชา,เป็นผู้ก่อตั้ง,เป็นประธานกรรมการและประธานสากลวิทยาลัยกัมพูชา, เละ Dr. Haruhisa Handa, ที่ปรึกษารัฐบาลกัมพูชา, เป็นผู้ก่อตั้งและประธานมูลนิธิศิลปะและวัฒนธรรมระหว่างประเทศ, และอธิการบดีสากลวิทยาลัยกัมพูชา. UC ได้รับการรับรองโดยรัฐบาลของประเทศกัมพูชา และคณะกรรมการรับรองระบบของกัมพูชา(ACC), และเป็นสมาชิกของสมาคมการอุดมศึกษากัมพูชา(CHEA).
คำขวัญของมหาวิทยาลัยคือ “เพื่อเรียนรู้วิชา คติบัณฑิต และสถาปนาผู้นำในกาลอนาคตสืบไป" (ដើម្បីចំណេះដឹង គតិបណ្ឌិត និងស្ថាបនាអ្នកដឹកនាំទៅថ្ងៃអនាគត) ภารกิจและวิสัยทัศน์ของมหาวิทยาลัยเน้นการเตรียมชาวกัมพูชาทุกเพศทุกวัยให้มีบทบาทเป็นผู้นำในสังคมด้วยการพัฒนา,การเสริมสร้าง, เละการกลั่นทักษะการแก่ปัญหา กับความสามารถคิดวิพากษ์ของพวกเขา.
สากลวิทยาลัยกัมพูชาใช้ระบบหน่วยกิตของอเมริกันเป็นเบบ, และโปรแกรมจะสอนผ่านสื่อกลางเป็นภาษาอังกฤษ. ในปี พ.ศ. 2556 มหาวิทยาลัยได้เปิดหลักสูตร ภาษาเขมร, ซึ่งเป็นหลักสูตรเดียวกันกับ UC, แต่สอนเป็นภาษาเขมร (กัมพูชา). ต่อมา UC ก็เปลี่ยนชื่อโปรแกรมภาษาอังกฤษที่มีอยู่แล้วเป็นหลักสูตรนานาชาติ.
มหาวิทยาลัยได้จัดให้มีหลักสูตรพื้นฐาน, ระดับอนุปริญญา, ปริญญาตรี, ปริญญาโท, เละปริญญาเอกผ่านแปดคณะและโรงเรียน: คณะศิลปศาสตร์มนุษยศาสตร์และภาษา, คณะครุศาสตร์, คณะนีติศาสตร์, คณะสื่อและการสื่อสาร, คณะสังคมศาสตร์, โรงเรียนเดโชเสน แห่งการปกครองและความสัมพันธ์ระหว่างประเทศ, และโรงเรียธุรกิจ Tony Fernandez (เคยเป็นคณะการบริหารจัดการ). นอกจากนี้ คณะบัณฑิตวิทยาลัยดูแลหลักสูตรบัณฑิตศึกษาของมหาวิทยาลัย.
ร่วมกับคณะและโรงเรียนของมหาวิทยาลัย UC ได้จัดตั้งสถาบันและศูนย์เฉพาะขึ้นเพื่อประสานงานด้านการวิจัยและการฝึกอบรมในสาขาวิชาต่าง ๆ. มหาวิทยาลัยดำเนินงานสถาบันวิจัยและการศึกษาขั้นสูง (IRAS), สภาวิจัยและความคิดสร้างสรรค์ (CRC), ศูนย์ศึกษาอาเซียน (ASC), ศูนย์พัฒนาทักษะและอาชีพ (SCDC), ศูนย์การศึกษาภาษาอังกฤษ (CES), และศูนย์ผู้นำเอเชีย (ALC). นอกจากนี้มหาวิทยาลัยได้จัดตั้งศูนย์ความคิดมากมายรวมทั้ง การประชุมด้านเศรษฐกิจทวีปเอเซีย(AEF) ในเดือนพฤษภาคม ปี 2548, และต่อมา, บทสนทนาการพัฒนาความเชื่อมั่นของชาวเอเชีย (AFDD).
UC ได้รับความนิยมสำหรับความสำเร็จของสโมสรนักเรียนและองค์กรจำนวนมาก วุฒิการศึกษาของสากลวิทยาลัยกัมพูชา(UCSS), สโมสรกาชาดกัมพูชาของสากลวิทยาลัยกัมพูชา (UCCRCY), ชมรมอภิปรายของสากลวิทยาลัยกัมพูชา (UCDC), ชมรมกีฬาของสากลวิทยาลัยกัมพูชา, สมาคมศิษย์เก่าของสากลวิทยาลัยกัมพูชา(UCAA), เละชมรมพืชสวนของสากลวิทยาลัยกัมพูชา(UCHC). นอกจากนี้มหาวิทยาลัยยังมีจดหมายข่าวรายไตรมาสอย่างเป็นทางการของตัวเองที่เรียกว่า The UC Bulletin ซึ่งมีผลงานประจำจากเจ้าหน้าที่ คณาจารย์ นักเรียน ศิษย์เก่า และผู้มีส่วนร่วมอื่น ๆ.
นอกจากนี้ UC ยังมีความสัมพันธ์ที่เป็นทางการมากมายผ่านบันทึกความเข้าใจกับสถาบันต่าง ๆ ในประเทศและระหว่างประเทศ, องค์กร, และผู้นำอุตสาหกรรม.
วิทยาลัยและโรงเรียน
มหาวิทยาลัยกัมพูชาเป็นที่ตั้งของ6คณะและสามโรงเรียน คณะศิลปศาสตร์ มนุษยศาสตร์และภาษา(CoAHL), คณะครุศาสตร์(CoE),คณะนีติศาสตร์(CoL),คณะสื่อและการสื่อสาร(CMC),คณะวิทยาศาสตร์และเทคโนโลยี(CoST),คณะสังคมศาสตร์(CoSS),โรงเรียนเดโชเสน แห่งการปกครองและความสัมพันธ์ระหว่างประเทศ(TSS),และโรงเรียธุรกิจ Tony Fernandez(เคยเป็นคณะการบริหารจัดการ). มหาวิทยาลัยมีระดับปริญญาตรีปริญญาโทและปริญญาเอกในสาขาวิชาต่างๆ. อ้างอิงจาก Eduniversal สามหลักสูตรปริญญาโทได้รับการจัดอันดับให้เป็นหนึ่งในโปรแกรมชั้นนำในสาขาต่างๆในเอเชียตะวันออก.
คณะศิลปศาสตร์ มนุษยศาสตร์และภาษา(CoAHL)
คณะศิลปศาสตร์ มนุษยศาสตร์และภาษาที่มหาวิทยาลัยกัมพูชามีทั้งหมดห้าโปรแกรม: หนึ่งโปรแกรม Associate's Degree (AA), สามหลักสูตรปริญญาตรี (BA), และปริญญาโท (MA) หนึ่งหลักสูตร
กิมห้วน
กิมห้วน มีชื่อในภาษาจีนกลางว่า จินหฺวานซานเจี๋ย เป็นตัวละครในนวนิยายอิงประวัติศาสตร์จีนเรื่องสามก๊กในศตวรรษที่ 14 เป็นขุนพล (元帥 ยฺเหวียนชฺว่าย) ชนเผ่าลำมัน (南蠻 หนานหมาน) ใต้การบังคับบัญชาของเบ้งเฮ็กผู้เป็นมันอ๋อง (蠻王 หมานหวาง) หรือราชาแห่งชนเผ่าลำมันในภูมิภาคหนานจงทางตอนใต้ของมณฑลเอ๊กจิ๋ว
ในนิยายสามก๊ก
กิมห้วนปรากฏเป็นตัวละครในนวนิยายสามก๊กตอนที่ 87 ตามความในนวนิยายสามก๊ก เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพจ๊กก๊กลงใต้เพื่อปราบกบฏในภูมิภาคหนานจง เบ้งเฮ็กมอบหมายให้กิมห้วนพร้อมด้วยสุนาและห้วยหลำนำทหารสามสาย สายละห้าหมื่นนายยกไปต้านทัพข้าศึก
ด้านขุนพลจ๊กก๊กอุยเอี๋ยนและเตียวจูล่งได้รับการกระตุ้นจากจูกัดเหลียงจึงนำกำลังห้าพันนายลอบไปโจมตีค่ายของกองกำลังชนเผ่าลำมันในเวลากลางคืน กิมห้วนที่ถูกโจมตีกะทันหันพบเข้ากับเตียวจูล่ง รบได้เพลงเดียวก็ถูกเตียวจูล่งแทงตกม้าตาย และถูกตัดศีรษะนำมามอบให้จูกัดเหลียง
ทิ้งไว้กลางทาง
"ทิ้งไว้กลางทาง" เป็นซิงเกิลของวงดนตรีโปเตโต้ ประพันธ์เนื้อร้องและแต่งทำนองโดยเหมือนเพชร อำมะระ และพัฒน์ชัย ภักดีสู่สุข และเรียบเรียงโดย โปเตโต้ & เกียรติยศ มาลาทอง ออกจำหน่ายในวันที่ 1 กรกฎาคม พ.ศ. 2558 สังกัดจีนี่เรคอร์ดส ในเครือจีเอ็มเอ็ม แกรมมี่
มิวสิควีดิโอ เพลง ทิ้งไว้กลางทาง เป็นเพลงที่เล่าในมุมมองของ “ความรักที่เสียสละ” การเลิกกันไม่มีใครถูกใครผิดกว่ากัน สำหรับการถ่ายทำเอ็มวีนี้ ใช้สถานที่ถ่ายทำในกรุงเทพฯ ไม่ว่าจะเป็น ถนนข้าวสาร สุขุมวิท สาทร สีลม แล้วก็มีไปปิดสะพานกรุงเทพกันคืนนึง ต้องการให้เห็นว่าการถูกทิ้งมันเป็นเครื่องหมายที่เหมือนยืนอยู่กลางทางที่มันไม่มีอะไรเลย
ที่มาจากเพลง มาจากความรักที่เสียสละด้วยความเข้าใจ เป็นเพลงที่ใช้ภาษาเรียบง่าย ถ่ายทอดด้วยความรู้สึกที่จริงใจ และดนตรีที่ไม่ซับซ้อนภายใต้แนวคิด เรียบง่ายแต่ให้เต็มไปด้วยความรู้สึก
โดยเพลง ทิ้งไว้กลางทาง จะถูกดำเนินเรื่องทางผ่านบทเพลงเป็นละครซี่รีย์ทางผ่านช่อง GMM25 ออกอากาศทุกวันศุกร์ ตั้งแต่ 16 ตุลาคม – 6 พฤศจิกายน พ.ศ. 2558
การตอบรับ
เพลง "ทิ้งไว้กลางทาง" สร้างสถิติมียอดวิวในยูทูบเกิน 1 ล้านวิว หลังได้เผยแพร่ออกไปได้แค่ 6 ชั่วโมง และได้คว้าอันดับ 1 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุดในไอทูนส์
ละครชุด
จากกระแสเพลงที่สามารถคว้ายอดวิวในยูทูบได้ถึง 100,000,000 วิว จึงได้มีการต่อยอดมาทำเป็นละครชุดในชื่อ ทิ้งไว้กลางทาง The Series 4 ตอนจบ ผ่านช่อง GMM25 ออกอากาศทุกวันศุกร์ เวลา 21:15 – 22:15 น. ตั้งแต่ 16 ตุลาคม – 6 พฤศจิกายน พ.ศ. 2558 ที่มาจากปลายปากกาของ "เนปาลี" หรือ วรรธนา วีรยวรรธน ผลิตโดยบริษัท จีเอ็มเอ็ม แชนแนล จำกัด (จีเอ็มเอ็ม 25) นำแสดงโดย
Ellisiophyllum
Ellisiophyllum เป็นสกุลของพืชดอกที่อยู่ในวงศ์ Plantaginaceae. มีเพียงสปีชีส์เดียวคือ Ellisiophyllum pinnatum (Wall. ex Benth.) Makino
ถิ่นกำเนิดของมันคือ ภาคกลาง หิมาลัย ถึงนิวกินี พบในประเทศของ จีน, เทือกเขาหิมาลัยตะวันออก, ญี่ปุ่น, เนปาล, ใหม่] กินี, ฟิลิปปินส์ และ ไต้หวัน
กัลยา โสภณพนิช
ดร.คุณหญิงกัลยา โสภณพนิช (เกิด 21 กันยายน พ.ศ. 2483) รัฐมนตรีช่วยว่าการกระทรวงศึกษาธิการคนปัจจุบัน รองหัวหน้าตามภารกิจพรรคประชาธิปัตย์ อดีตรัฐมนตรีว่าการกระทรวงวิทยาศาสตร์และเทคโนโลยีในรัฐบาลของนายอภิสิทธิ์ เวชชาชีวะ  สมาชิกสภาผู้แทนราษฎรแบบบัญชีรายชื่อสังกัดพรรคประชาธิปัตย์ และอดีตประธานสมาชิกสภาผู้แทนราษฎรของพรรคประชาธิปัตย์
ประวัติ
คุณหญิงกัลยา โสภณพนิช เกิดเมื่อวันที่ 21 กันยายน พ.ศ. 2483 ณ อำเภอสีคิ้ว จังหวัดนครราชสีมา เป็นบุตรีคนที่ 2 ในจำนวนพี่น้อง 8 คน ของตระกูล "พงศ์พูนสุขศรี" คุณหญิงกัลยาสมรสกับนายโชติ โสภณพนิช บุตรชายคนที่ 4 ของนายชิน โสภณพนิช ผู้ก่อตั้ง ธนาคารกรุงเทพ มีบุตรธิดาด้วยกัน 4 คน
การทำงาน
ทำงานเป็นอาจารย์ประจำภาควิชาฟิสิกส์ คณะวิทยาศาสตร์ จุฬาลงกรณ์มหาวิทยาลัย ปี พ.ศ. 2513 หัวหน้าภาควิชาคอมพิวเตอร์ธุรกิจ วิทยาลัยอัสสัมชัญบริหารธุรกิจ ในปี พ.ศ. 2521 เป็นกรรมการวิชาการ จุฬาลงกรณ์มหาวิทยาลัย ในปี พ.ศ. 2526 ทำงานเป็นกรรมการและเป็นหนึ่งในผู้ก่อตั้งศูนย์เทคโนโลยีอิเล็กทรอนิกส์และคอมพิวเตอร์แห่งชาติ หรือ เนคเทค ขึ้นในปี พ.ศ. 2529 เป็นกรรมการและเลขานุการ โครงการสารานุกรมไทยสำหรับเยาวชน โดยพระราชประสงค์ในพระบาทสมเด็จพระเจ้าอยู่หัว เป็นที่ปรึกษารัฐมนตรีว่าการกระทรวงวิทยาศาสตร์และเทคโนโลยี ในปี พ.ศ. 2521 เป็นผู้ก่อตั้งและประธานศูนย์ฝึกเด็กที่มีปัญหาทางสมอง “ ประภาคารปัญญา ” มูลนิธิช่วยคนปัญญาอ่อนแห่งประเทศไทย ในพระบรมราชินูปถัมภ์ เป็นผู้ก่อตั้งและกรรมการเลขาธิการ มูลนิธิสถาบันราชพฤกษ์ ในปี พ.ศ. 2524 ต่อมาเมื่อ 25 กรกฎาคม พ.ศ. 2540 ก็ได้เป็นนายกสมาคมโรงเรียนเตรียมอุดมศึกษา (เป็นนายกสมาคมหญิงคนแรก) และตั้งแต่ปี พ.ศ. 2529 จนถึงปัจจุบัน เป็นกรรมการสำนักงานพัฒนาวิทยาศาสตร์เทคโนโลยีแห่งชาติ เป็นนายกสภามหาวิทยาลัยราชภัฏสวนดุสิตและคณะกรรมการสมาคมแห่งสถาบันพระปกเกล้า
งานการเมือง
กัลยา โสภณพนิช เป็นที่รู้จักกันกว้างขวางขึ้น เมื่อลงรับสมัครผู้ว่าราชการกรุงเทพมหานคร เมื่อ ปี พ.ศ. 2543 ในนามผู้สมัครอิสระ ไม่สังกัดพรรคการเมือง ได้เบอร์ 4 แม้ไม่ได้รับการเลือกตั้ง แต่ก็ได้รับความนิยมจากชาวกรุงเทพมหานครพอสมควร ได้คะแนนมาเป็นลำดับที่ 5 ต่อมาเธอได้เข้าเป็นสมาชิก พรรคประชาธิปัตย์ ลงสมัครเป็น ส.ส.ระบบบัญชีรายชื่อ ในการเลือกตั้งปี พ.ศ. 2544 และพ.ศ. 2548 ต่อมาในการเลือกตั้งสมาชิกสภาผู้แทนราษฎรในประเทศไทย พ.ศ. 2550 ได้ลงสมัครส.ส.กรุงเทพมหานคร เขต 8 (สวนหลวง ประเวศ บางนา พระโขนง) สังกัดพรรคประชาธิปัตย์ ชนะการเลือกตั้ง และเป็นรัฐมนตรีเงาว่าการกระทรวงวิทยาศาสตร์และเทคโนโลยี ต่อจากนั้นได้รับแต่งตั้งเป็นรัฐมนตรีว่าการกระทรวงวิทยาศาสตร์และเทคโนโลยีในรัฐบาลนายอภิสิทธิ์ เวชชาชีวะ ภายหลังได้มีการปรับคณะรัฐมนตรีในช่วงเดือนมิถุนายน พ.ศ. 2553 ทำให้ ดร.คุณหญิงกัลยา ถูกปรับออกจากตำแหน่งรัฐมนตรี
และในการเลือกตั้ง พ.ศ. 2554 กัลยาได้ลงสมัคร ส.ส. ในระบบบัญชีรายชื่อ ลำดับที่ 7 และได้รับเลือกตั้งอีกสมัย รวมถึงในปี พ.ศ. 2562 อีกด้วย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 กัลยาได้เป็นผู้สมัครรับเลือกตั้งแบบบัญชีรายชื่อ ของพรรคประชาธิปัตย์ ในลำดับที่ 4
กัลยา โสภณพนิช เคยดำรงตำแหน่งกรรมการสภาที่ปรึกษาพรรคประชาธิปัตย์ และเป็นประธานสมาชิกสภาผู้แทนราษฎรของพรรคประชาธิปัตย์ด้วย ปัจจุบัน คุณหญิงกัลยา โสภณพนิช ดำรงตำแหน่ง รองหัวหน้าพรรคประชาธิปัตย์
สมาชิกสภาผู้แทนราษฎร
กัลยา โสภณพนิช เป็น สมาชิกสภาผู้แทนราษฎรทั้งระบบบัญชีรายชื่อและระบบแบ่งเขต จำนวน 5 สมัย คือ
ด้านการศึกษา
อาจารย์ประจำคณะวิทยาศาสตร์ จุฬาลงกรณ์มหาวิทยาลัย, กรรมการและเลขานุการโครงการสารานุกรมไทยสำหรับเยาวชน โดยพระราชประสงค์ในพระบาทสมเด็จพระเจ้าอยู่หัว, กรรมการวิชาการ จุฬาลงกรณ์มหาวิทยาลัย (พ.ศ. 2525 - 2528), กรรมการบริหาร "ศูนย์ฝึกอบรมคอมพิวเตอร์ซอฟต์แวร์" กองแผนงานทบวงมหาวิทยาลัย, กรรมการบริหารศูนย์เทคโนโลยีอิเล็กทรอนิกส์ และคอมพิวเตอร์แห่งชาติ (NECTEC), กรรมการสำนักงานพัฒนาวิทยาศาสตร์ และเทคโนโลยีแห่งชาติ (สวทช.)
ด้านสิ่งแวดล้อม
กัลยา โสภณพนิช เป็นที่ปรึกษารัฐมนตรี กระทรวงวิทยาศาสตร์และสิ่งแวดล้อม (ปี พ.ศ. 2528 - 2541), ผู้ร่วมก่อตั้ง และเป็นเลขาธิการมูลนิธิสถาบันราชพฤกษ์, ประธานชมรมป้องกันควันพิษ (ปี พ.ศ. 2533 - 2535), กรรมการสิ่งแวดล้อมเหมืองแร่ กระทรวงวิทยาศาสตร์ เทคโนโลยี และการพลังงาน (ปี พ.ศ. 2535 - 2540), กรรมการสถาบันสิ่งแวดล้อมไทย (สสท.) และกรรมการอำนวยการโครงการ "รุ่งอรุณ" ของกระทรวงศึกษาธิการ สนับสนุนโดยสำนักงานพลังงานแห่งชาติ (สพช.)
ด้านสังคม
ประธานศูนย์ฝึกอบรม "ประภาคารปัญญา" มูลนิธิช่วยคนปัญญาอ่อน ในพระบรมราชินูปถัมภ์, รองประธานมูลนิธิแม่บ้านอาสา, กรรมการและเหรัญญิกมูลนิธิ C.C.F.เพื่อเด็กยากจน, ประธานคณะกรรมการจัดหา และส่งเสริมผู้ให้โลหิตแห่งสภากาชาดไทย และกรรมการมูลนิธิแพลนอินเตอร์เนชั่นแนล ประเทศไทย
ซุ้มกาลิลี
ซุ้มกาลิลี (Galilee (church architecture)) คือมุขทางเข้า หรือ ชาเปล ด้านตะวันตกของบางคริสต์ศาสนสถานที่มีไว้สำหรับผู้สำนึกบาปมารอก่อนที่จะได้รับอนุญาตให้เข้าไปภายในตัววัดได้ หรือเป็นที่ใช้ในการพบปะเมื่อนักบวชมีธุรกิจกับสีกา
หลักฐานแรกที่กล่าวถึงปฏิมณฑลชนิดนี้อาจจะพบใน “Consuetudines cluniacensis” โดยอัลริค หรือใน “Consuetudines cenobii cluniacensis” โดยเบอร์นาร์ดแห่งคลูนี แต่คำนิยามของปฏิมณฑลชนิดนี้ค่อนข้างกำกวม ฉะนั้นลักษณะโครงสร้างจึงไม่อาจจะบอกได้ว่าเป็นการบรรยายของคลูนีได้อย่างแน่นอน
เดือน 9
เดือน 9 คือเดือนที่เก้าของปี อาจหมายถึงเดือนกันยายนตามปฏิทินเกรกอเรียน หรือเดือนที่เก้าตามปฏิทินจันทรคติ และเนื่องจากปฏิทินจันทรคติกำหนดตามดิถีจันทร์ เดือน 9 จึงไม่ตรงกันทุกปีเมื่อเทียบกับปฏิทินสุริยคติแบบเกรกอเรียน แบ่งได้เป็น
ซุ้มกาลิลี
ตัวอย่างซุ้มกาลิลีที่ยังมีให้เห็นคือที่มหาวิหารเดอแรม มหาวิหารอีลี และ มหาวิหารลิงคอล์น
เดือน 9
ปฏิทินจันทรคติไทย
ตามปฏิทินจันทรคติไทย เดือน 9 มักเริ่มในเดือนกรกฎาคมหรือสิงหาคม มี 29 วัน คือตั้งแต่ขึ้น 5
ซุ้มกาลิลี
ดูเพิ่ม
Narthex
เดือน 9
ปฏิทินจันทรคติไทย
ค่ำ เดือน 9 ถึงแรม 14 ค่ำ เดือน 9 มีช่วงเวลาดังนี้
ปฏิทินจีน
ตามปฏิทินจีน เดือน 9 มักเริ่มในเดือนกันยายนหรือตุลาคม มีช่วงเวลาดังนี้
ฟรันทซ์ ฟ็อน พาเพิน
ฟรันทซ์ โยเซ็ฟ แฮร์มัน มิชชาเอล มารีอา ฟ็อน พาเพิน (Franz Joseph Hermann Michael Maria von Papen; 29 ตุลาคม ค.ศ. 1879 – 2 พฤษภาคม ค.ศ. 1969) เป็นขุนนาง เจ้าหน้าที่เสนาธิการ และนักการเมืองเยอรมัน เขาทำหน้าที่นายกรัฐมนตรีของเยอรมนีใน ค.ศ. 1932 และในฐานะรองนายกรัฐมนตรีภายใต้การนำของอดอล์ฟ ฮิตเลอร์ ใน ค.ศ. 1933–1934 เขาเป็นกลุ่มที่ปรึกษาใกล้ชิดกับประธานาธิบดีเพาล์ ฟ็อน ฮินเดินบวร์ค ในช่วงปลายของสาธารณรัฐไวมาร์ ส่วนใหญ่ พาเพนเชื่อว่าฮิตเลอร์ไม่สามารถควบคุมสิ่งที่เขาเป็นคนของรัฐบาล เขาเป็นผู้ชักชวนให้ฮินเดินบวร์คแต่งตั้งฮิตเลอร์เป็นนายกรัฐมนตรีในคณะรัฐมนตรีโดยไม่อยู่ภายใต้การปกครองของพรรคนาซี อย่างไรก็ตามเขาและพันธมิตรของเขาถูกชายขอบได้อย่างรวดเร็วโดยฮิตเลอร์ เขาได้ลาออกจากรัฐบาลหลังเหตุการณ์คืนแห่งมีดยาว ในระหว่างบางส่วนของคนที่ไว้วางใจของเขาถูกพวกนาซีฆ่าตาย
ต่อมาหลังออสเตรียได้ผนวกรวมกับเยอรมนี เขาได้ดำรงตำแหน่งเป็นเอกอัครทูตประจำออสเตรียตั้งแต่ ค.ศ. 1934–1938 และเอกอัครทูตประจำตุรกี ค.ศ. 1939–1944 ต่อมาหลังสงครามโลกครั้งที่สอง เขาถูกนำตัวพิจารณาคดีที่เนือร์นแบร์กพร้อมสมาชิกนาซี เขาถูกศาลตัดสินว่าไม่มีความผิด แต่ถึงแม้ว่าจะถูกประกาศว่าไม่มีความผิดที่เนือร์นแบร์ก ฟ็อน พาเพนได้ถูกจัดว่าเป็นอาชญากรสงครามใน ค.ศ. 1947 โดยศาลลบล้างความเป็นนาซี และถูกตัดสินให้ใช้แรงงานหนักเป็นเวลาแปดปี เขาถูกตัดสินว่าไม่มีความผิดหลังจากอุทธรณ์เมื่อรับโทษไปแล้วสองปี ต่อมาเขาได้เสียชีวิตในวันที่ 2 พฤษภาคม ค.ศ. 1969 ณ โอเบอร์ซัสบัคในเยอรมนีตะวันตก
ตำบลกลาง (อำเภอเสลภูมิ)
กลาง เป็นตำบลหนึ่งของอำเภอเสลภูมิ จังหวัดร้อยเอ็ด โดยถือเป็นศูนย์กลางด้านเศรษฐกิจของอำเภอ
ที่ตั้งและอาณาเขต
ตำบลกลางมีอาณาเขตติดต่อกับเขตการปกครองข้างเคียงดังต่อไปนี้
ขยี้
ขยี้ เป็นภาพยนตร์ไทยในปี พ.ศ. 2534 กำกับโดยปุ๊ก ยังเติร์ก ภาพยนตร์ได้รับ 4 รางวัลจากเวทีรางวัลตุ๊กตาทอง ในปี พ.ศ. 2534 โดยเป็นครั้งเดียวในประวัติศาสตร์ที่ดารานำชาย 2 คน ลิขิต เอกมงคล และ สามารถ พยัคฆ์อรุณ ได้รับรางวัลเดียวกันจากหนังเรื่องเดียวกัน โดยภาพยนตร์ไม่ได้ฉายในโรงภาพยนตร์ จนในปัจจุบันภาพยนตร์ก็ยังไม่ได้ออกฉาย
ตำบลกลาง (อำเภอเสลภูมิ)
การปกครองส่วนภูมิภาค
ตำบลกลางแบ่งพื้นที่การปกครองออกเป็น 11 หมู่บ้าน
ขยี้
อุปสรรคของภาพยนตร์เรื่องนี้มีมากมาย ตั้งแต่มีอุบัติเหตุสตันต์แมนโดนลูกปืนเสียชีวิต ทำให้เกิดปัญหาหยุดถ่ายไป 3 เดือน และต้องทำเรื่องดูแลและค่าทดแทนผู้เสียชีวิต อีกทั้งผู้กำกับยังทำงานละเอียดมาก เมื่อถ่ายหนังเสร็จแล้วแต่อยู่ในกระบวนการตัดต่อ จึงได้ส่งวิดีโอไปประกวดรางวัล ปิดกล้องด้วยทุนสร้าง 10 ล้านบาท ได้รับการเสนอชื่อเข้าชิงสาขาใหญ่แทบทุกรางวัล และได้รางวัลไปหลายรางวัล
ตำบลกลาง (อำเภอเสลภูมิ)
การปกครองส่วนท้องถิ่น
ท้องที่ตำบลกลางทั้งหมดอยู่ในเขตการปกครองของเทศบาลตำบลเสลภูมิร่วมกับตำบลขวัญเมืองและบางส่วนของตำบลนาเมือง
ขยี้
เรื่องย่อ
ลิขิต เอกมงคล กับ สามารถ พยัคฆ์อรุณ ที่รับบทเป็นพี่น้องกำพร้าที่ทั้งคู่แยกกันแต่เล็ก โดยลิขิตเติบโตขึ้นมาเป็นมือขวาเจ้าพ่อ สามารถได้รับเลี้ยงเป็นลูกบุญธรรมของผู้มีอิทธิพล ทั้งคู่ต้องกลับมาเจอกันโดยบังเอิญ
ฝ่ายลิขิตรับภารกิจจากนายให้มาสังหารพ่อบุญธรรมของสามารถ ส่วนฝ่ายสามารถที่กำลังเรียนอยู่ต่างประเทศ พอรู้ข่าวจึงกลับมาแก้แค้น โดยสืบถึงมือสังหาร โดยมีกันตา ดานาว รับบทเป็นตัวเชื่อมทั้ง 2 คน
บีตอิต
"บีตอิต" (Beat It) เป็นเพลงของนักร้องชาวอเมริกัน ไมเคิล แจ็กสันเขียนโดยแจ็กสันและผู้ร่วมโปรดิวซ์ ควินซี โจนส์ในผลงานสตูดิโออัลบั้มที่ 6 ชุด ทริลเลอร์ โจนส์มีความต้องการให้เพลงนี้เป็นเพลงร็อกแอนด์โรลของคนผิวดำ อย่างไรก็ตาม แจ็กสันก็ไม่เคยสนใจกับแนวเพลงนี้เลย โดยได้เอดดี้ วงแวนเฮเลน มาช่วยโซโลกีตาร์ให้ โดยเอดดี้ตอนรับสายโทรศัพท์จากโจนส์ นึกว่าเป็นเรื่องหลอกเล่นที่ชวนเขาให้มีส่วนร่วม เนื้อเพลง "บีตอิต" พูดถึงเกี่ยวกับ ความสิ้นหวังและการให้กำลังใจ
หลังจากที่ประสบความสำเร็จบนชาร์ตเพลงในชุด ทริลเลอร์ ต่อจากเพลง "The Girl Is Mine" และ "Billie Jean" "บีตอิต" ก็ออกขายเมื่อ 14 กมภาพันธ์ ค.ศ. 1983 เป็นซิงเกิ้ลที่ 3 ของอัลบั้มชุดนี้ เพลงประสบความสำเร็จทั้งแง่ยอดขายและเสียงวิจารณ์ กลายเป็นหนึ่งในซิงเกิ้ลขายดีที่สุดตลอดกาล ทั้ง "Billie Jean" และ "บีตอิต" ติดอันดับท็อป 5 ในเวลาเดียวกัน เพลงนี้มียอดขายยืนยันในระดับแผ่นเสียงทองคำขาวในปี 1989 รางวัลที่ได้รับ รวมถึง 2 รางวัลแกรมมี่ 2 รางวัลอเมริกันมิวสิกอวอร์ดส และยังมีชื่ออยู่ใน Music Video Producers Hall of Fame
มิวสิกวิดีโอเพลงนี้เป็นเหมือนภาพยนตร์สั้นที่แจ็กสันได้นำ 2 แก๊งค์ปะทะกันผ่านการเต้นที่ทรงพลัง เพลงนี้ยังถูกนำมาใช้เป็นแซมเพิลของศิลปินอื่น อย่างเช่น เฟอร์กี้ และฟอลล์เอาต์บอย เพลงนี้ยังถูกใช้ในการประชาสัมพันธ์โครงการต่อต้านการดื่มและขับรถ "บีตอิต" ก็ถือเป็นเพลงประจำตัวของไมเคิล แจ็กสันอีกเพลงหนึ่ง ที่เขาแสดงในทุกเวิลด์ทัวร์
เซอร์เรนเดอร์ออฟดิวินิตี
เซอร์เรนเดอร์ ออฟ ดิวินิตี เป็นวงดนตรีแนวแบล็คเมทัล จากกรุงเทพ, ประเทศไทย ก่อตั้งวงขึ้นในปี พ.ศ. 2539 โดยมีผลงานสตูดิโออัลบั้ม ทั้งหมด 2 ชุด และ อีพี 1 ชุด
โดยวงเซอร์เรนเดอร์ ออฟ ดิวินีตี ถือเป็นวงดนตรีแนวแบล็คเมทัลที่ได้รับการยอมรับและประสบความสำเร็จอย่างสูงในประเทศไทย ผลงานเพลงของทางวงได้รับการจัดจำหน่ายในหลายประเทศ โดยอัลบั้มชุดแรก Oriental Hell Rhythmics นอกจากเผยแพร่ในประเทศไทยแล้วยังได้รับการจัดจำหน่ายในญี่ปุ่น, มาเลเซีย, สหรัฐอเมริกา, ฝรั่งเศสและเม็กซิโก ตลอดจนได้มีโอกาสไปทัวร์คอนเสิร์ตในประเทศต่างๆ
ในปี พ.ศ. 2549 ผลงานสตูดิโออัลบั้มชุดที่ 2 ของวง Manifest Blasphemy: The Abortion of the Immaculate Conception ได้รับการรีวิวลงในนิตยสาร Metal Hammer ซึ่งเป็นนิตยสารเพลงชื่อดังของสหราชอาณาจักร นอกจากนี้สมาชิกในวงยังได้ขึ้นปกนิตยสาร Sound Of Death (S.O.D) ซึ่งเป็นนิตยสารเพลงของสหรัฐอเมริกาที่มีการจัดจำหน่ายไปทั่วโลก
ในเดือนมกราคม พ.ศ. 2557 เซอร์เรนเดอร์ ออฟ ดิวินิตี ตกเป็นข่าวดังทั้งในประเทศและสื่อต่างประเทศ เมื่อ สามองค์ ไตรศรัทธา หรือ อเวจี มือเบสและนักร้องนำของวง อายุ 36 ปี ถูกฆาตกรรมโดยแฟนเพลงภายในบ้านพักของตนเอง ด้วยการใช้มีดแทงที่ศีรษะ, คอและหน้าอก รวมกว่า 30 แผล ซึ่งต่อมาผู้ก่อเหตุได้เข้ามอบตัวต่อเจ้าหน้าที่ตำรวจ สน.สายไหมและกล่าวถึงมูลเหตุในการฆาตกรรมว่าเป็นเพราะ นายสามองค์ หรือ อเวจี ได้ลบหลู่ซาตาน  ต่อมาในเดือนกรกฎาคม พ.ศ. 2558 ศาลจังหวัดมีนบุรีได้มีคำพิพากษาจำคุกผู้ก่อเหตุเป็นเวลา 13 ปี
ลอร์ดไอวาร์ เมานต์แบ็ตเทน
ลอร์ดไอวาร์ เมานต์แบ็ตเทน (Lord Ivar Mountbatten) เกิดเมื่อวันที่ 9 มีนาคม พ.ศ. 2506 เป็นบุตรชายคนเล็กของ เดวิด เมานต์แบ็ตเทน มาร์ควิสที่ 3 แห่งมิลฟอร์ด ฮาเวน กับ เจนเน็ต เมอร์เซเดซ เขาเป็นปนัดดาใน เจ้าชายลูทวิชแห่งบัทเทินแบร์ค เขาสืบเชื้อสายมาจาก สมเด็จพระราชินีนาถวิกตอเรีย จึงมีสิทธิ์ในการสืบราชบัลลังก์อังกฤษ นอกจากนี้เขาถือเป็นทายาทสายตรงของ เยกาเจรีนามหาราชินี และยังเป็นน้องชายของ จอร์จ เมานต์แบ็ตเทน มาร์ควิสที่ 4 แห่งมิลฟอร์ด ฮาเวน
ลอร์ดไอวาร์ เมานต์แบ็ตเทน สมรสครั้งแรกกับ เพนนี เมานต์แบ็ตเทน เมื่อวันที่ 23 เมษายน พ.ศ. 2537 มีบุตรสาว 3 คน
หลังจากนั้นทั้ง 2 ได้ตัดสินใจหย่าร้างกันใน พ.ศ. 2553 หลังจากนั้นใน พ.ศ. 2559 เขาได้ออกมาประกาศคบหาและแต่งงานกับเจมส์ คอย และได้สมรสกันเมื่อวันที่ 22 กันยายน พ.ศ. 2561
สิทธิศักดิ์ ตาระพัน
สิทธิศักดิ์ ตาระพัน เป็นนักฟุตบอลชาวไทย ปัจจุบัน เขาทำหน้าที่ร่วมกับสโมสรฟุตบอลราชนาวีในการแข่งขันไทยพรีเมียร์ลีก
ประวัติ
สิทธิศักดิ์ ตาระพัน เคยทำหน้าที่ร่วมกับทีมสโมสรฟุตบอลธนาคารกรุงเทพในการแข่งขันไทยพรีเมียร์ลีก 2551 โดยในวันที่ 1 มีนาคมของปีดังกล่าว ทีมของเขาได้เสมอกับทีมสโมสรฟุตบอลมหาวิทยาลัยกรุงเทพ ที่ 0 ประตูต่อ 0
พ.ศ. 2555 สิทธิศักดิ์ได้เป็นนักฟุตบอลในสังกัดสโมสรฟุตบอลบีบีซียู ในการแข่งขันไทยพรีเมียร์ลีก โดยในวันที่ 2 มิถุนายน ทีมของเขาได้เป็นฝ่ายเสมอกับทีมสโมสรฟุตบอลบีอีซี เทโรศาสน ที่ 1 ประตูต่อ 1
วันที่ 28 เมษายน พ.ศ. 2556 สิทธิศักดิ์ได้ทำหน้าที่ร่วมกับสโมสรฟุตบอลบีบีซียู ในการแข่งขันยามาฮ่าลีกวัน โดยทีมของเขาได้เสมอกับทีมสโมสรฟุตบอล ปตท. ระยอง ที่ 1 ประตูต่อ 1
โมกเหลืองใบบาง
โมกเหลืองใบบาง  Pitard เป็นพืชในวงศ์ Apocynaceae เป็นไม้ยืนต้นขนาดเล็ก  มีขนละเอียดตามกิ่งอ่อน ก้านใบ แผ่นใบทั้งสองด้าน กิ่งที่แกจะไม่มีขน ดอกช่อ ขอบกลีบเลี้ยงมีขนเป็นชายครุย ดอกบานสีขาวนวลหรือขาวอมเหลือง กลีบดอกมีขน เกสรตัวผู้ติดบนกลีบดอกส่วนที่เชื่อมกันเป็นหลอด พืชชนิดนี้พบมากในกัมพูชา ในไทยมีรายงานว่าพบที่นครสวรรค์ จันทบุรีและพัทลุง
ซีมอน ซีญอแร
ชีวิตช่วงแรก
ซีมอน อ็องรีแย็ต ชาร์ล็อต กาแม็งแกร์ เกิดในวีสบาเดิน ประเทศเยอรมนี เป็นบุตรสาวเพียงคนเดียวในจำนวนสามคนของอ็องเดรและฌอร์แฌ็ต (ซีญอแร) กาแม็งแกร์ พ่อของเธอเป็นล่ามรุ่นบุกเบิกของสันนิบาตชาติ และเป็นทหารฝรั่งเศสที่เกิดจากครอบครัวยิว-โปแลนด์ ก่อนจะย้ายครอบครัวไปยังเนอยี-ซูร์-แซน ในเขตชานเมืองของกรุงปารีส ส่วนแม่ของเธอเป็นชาวฝรั่งเศสที่ศรัทธาในนิกายโรมันคาทอลิก
ซีญอแรเติบโตขึ้นในกรุงปารีส เธอได้ศึกษาภาษาอังกฤษ เยอรมัน และละตินขณะเรียนอยู่ที่นั้น หลังจากเรียนจบในระดับมัธยมปลายแล้ว ระหว่างนั้นฝรั่งเศสถูกเยอรมนียึดครองจึงทำให้เธอกลายเป็นความหวังของครอบครัวและถูกบีบบังคับให้ทำงานเป็นนักพิมพ์ดีดในสำนักพิมพ์ Les nouveaux temps ของฌ็อง ลูว์แชร์
พิกมิน (วิดีโอเกม)
ตัวเกมประสบความสำเร็จในเชิงพาณิชย์และมีภาคต่ออีกสามภาคในชุดเกมคือเกม พิกมิน 2 (2004) สำหรับเครื่องเกมคิวบ์, พิกมิน 3 (2013) สำหรับเครื่องวียู และ เฮย์! พิกมิน (2017) สำหรับเครื่อง 3DS ในปี 2009 (หรือปี 2008 ในญี่ปุ่น) พิกมิน ได้วางจำหน่ายอีกครั้งบนเครื่องวี โดยเป็นส่วนหนึ่งของชุด นิวเพลย์คอนโทรล! และในปี 2016 (หรือ 2017 ในญี่ปุ่น) เกม พิกมิน เวอร์ชันเครื่องวีได้วางจำหน่ายอีกครั้งบนเครื่องวียู นอกจากนี้ ตัวเกมยังได้ถูกรีมาสเตอร์ความละเอียดสูงสำหรับนินเท็นโด สวิตช์และวางจำหน่ายในปี 2023
กีฬากรีฑาในโอลิมปิกฤดูร้อน 2020 – กระโดดสูง บุคคลหญิง
การแข่งขันกีฬากรีฑาในโอลิมปิกฤดูร้อน 2020 – กระโดดสูง บุคคลหญิง เป็น 1 ใน 48 รายการแข่งขันกีฬากรีฑาในโอลิมปิกฤดูร้อน 2020 ที่กรุงโตเกียว ประเทศญี่ปุ่น มีกำหนดจัดขึ้นระหว่างวันที่ 5-7 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 35 คน จาก 25 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 22 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1928
สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).